கேள்வி: ஓட்டோனன் பற்றி தகவல் சொல்.
பதில்: ஓட்டோனன் (''Otonan'') என்பது இந்தோனேசியாவின் பாலியில் நடைபெறும் பாலி இந்து சமயம் பிறப்புச் சடங்கு (சம்பிரதாய பிறந்தநாள் ) ஆகும். குழந்தை பிறந்து ஆறு மாதங்கள் அல்லது 210 நாட்களுக்குப் பிறகு, இந்த விழா பாலி மக்களின் பவுகோன் நாட்காட்டியின்படி, ''சப்த வாரத்தின்'' போதோ அல்லது ''பஞ்ச வாரத்தின்'' போதோ நடத்தப்படுகிறது. இந்தச் சடங்கின் நோக்கம், முன்னோர்களுக்கும் அசிந்தியன் தெய்வத்திற்கும் நன்றி தெரிவிப்பதன் மூலம், முந்தைய பிறப்பின் தவறுகளையும் தீமைகளையும் சரிசெய்து, மிகச் சரியான வாழ்க்கையை அடைவதாகும். இது ஒரு இந்து பூசாரி அல்லது குடும்பப் பெரியவரால் முன்னின்று நடத்தப்படுகிறது. முதல் ஓட்டோனன் விழாவின் போது, பொதுவாக முடி காணிக்கை சடங்கு நடத்தப்படுகிறது. பொதுவாக விழா மிகவும் விமர்சையானதாக இருக்கும். இந்த விழா அந்த மனிதரின் வாழ்நாள் முழுவதும் அவரின் பிறந்தநாளுடன் இணைந்து கொண்டாடப்படும். ஓட்டோனன் விழா முடிந்ததும் "பெனெங்" என்று அழைக்கப்படும் வெள்ளை நூல் கையில் கட்டப்படும். [https://whatsnewindonesia.com/feature/bali/education/birth-hereditary-understanding-significance-balinese-otonan-ceremony "Birth Hereditary: Understanding the Significance of the Balinese Otonan Ceremony"]. ''whatsnewindonesia.com''. Retrieved 2024-05-24.